kardosdrur/scandi-wiki huggingface dataset:
Norrie Paramor

Norman William "Norrie" Paramor (født 15. maj 1914 i London, død 9. september 1979 i London England) var en engelsk pladeproducent, komponist, arrangør, dirigent og orkesterleder.

Paramor er mest kendt fra sit lange samarbejde med pop/rockveteranen Cliff Richard, og hans gruppe The Shadows, han producerede plader for Frank Ifield, Helen Shapiro, Ruby Murray og Michael Holliday blandt andre. Han blev i 1952 leder af EMI/Columbia i England. Herefter begyndte han at producere for kunstnere som feks. Frank Ifield, Men det var med Richard og hans gruppe at han fik succes i 1958. Han skrev en række hits for The Shadows som feks. Peace Pipe og The Savage.

Han indspillede med sit eget orkester feks. plader som In London In Love, som blev en af de største sælgende plader for pladeselskabet Capitol Records, og som ligeledes skulle præge hans orkesterlyd fremover.

Paramor skrev musik til film såsom Serious Charge (1959), Expresso Bongo (1959), The Young Ones (1961), The Frightened City (1961), The Fast Lady (1962).

Han skrev også musik til sangerinden Helen Shapiro.

Paramor var ansvarlig for mange produktioner og arrangementer, specielt for strygere på mange af Cliff Richard og The Shadows plader, og arrangerede før sin død et strygerarrangement på Shadows nummeret Return to the Alamo fra lp pladen Tasty (1977).

Kort diskografi i eget navn 
 In London, In Love (1957)
 Norrie Paramor's Moods (1958)
 Norrie Paramor's Jet Flight (1958)
 Warm & Willing (1965) 
 Shadows in Latin (1965)
 Plays the Hits of Cliff Richard (1967) 
 Soul Coaching (1970)
 Norrie Paramor Remembers... 40 Years Of BBC T.V. Themes (1976)

Kilde 
 Om Norrie Paramor 

Producenter
Komponister fra England
Dirigenter fra England
Musikere fra England
Big Store

Big Store er en tidligere dansk kæde af varehuse. Firmaet blev oprettet i 1991 i et partnerskab mellem købmanden John Hanssen og FDB. Fra starten rådede firmaet over to varehuse i Vejle og Randers, samt det tidligere Rita Supermarked i Kruså.

Kæden skulle placere sig mellem på markedet Kvickly og OBS! og det var planen at ekspandere gennem opkøb af andre supermarkeder med mellem 35 og 40 varehuse på fem år. Det blev dog aldrig til mere end fem egentlige varehuse, da kæden gik i opløsning i 1994. Partnerskabet kunne ikke blive enige om netop ekspandering og FDB overtog herefter hele firmaet. Varehusene blev omdannet til Kvickly'er, men nogle af dem er med tiden blevet solgt til andre kæder eller investorer.

Varehuse
Kæden havde varehuse i følgende byer:
Odense (to steder)
Randers
Svendborg
Vejle

Desuden hørte Rita Supermarked i Kruså også under kæden.

Eksterne henvisninger
Hanssen's historie i artikler

Supermarkedskæder i Danmark
Etableret i 1991
Ophørt i 1994
Wilhelm Brinkmann

Wilhelm "Willi" Brinkmann  (født 25. oktober 1910 i Oberhausen, Nordrhein-Westfalen, død 12. februar 1991 i Düsseldorf) var en tysk håndboldspiller, som deltog under Sommer-OL 1936.

Brinkmann spillede markhåndbold for klubben TuRU Düsseldorf.

Han var en del af det tyske håndboldlandshold, som deltog i OL 1936. Det var første gang, håndbold var på programmet ved et OL, og turneringen blev spillet på græs på 11-mandshold. Oprindeligt var ti hold tilmeldt, men , ,  og  meldte fra, så blot seks hold deltog. Disse blev delt op i to puljer, hvor Tyskland vandt sin pulje suverænt med en samlet målscore på 51-1 efter blandt andet en 29-1 sejr over . De to bedste fra hver pulje gik videre til en finalerunde, hvor alle spillede mod alle. Igen vandt Tyskland alle sine kampe, men dog i lidt tættere kampe. Således vandt de mod  med 10-6. Som vinder af alle kampe vandt tyskerne sikkert guld, mens Østrig fik sølv og  bronze. Brinkmann spillede tre af kampene.

Referencer

Eksterne henvisninger 

Personer fra Nordrhein-Westfalen
Håndboldspillere fra Tyskland
Olympiske mestre fra Tyskland
Deltagere for Tyskland ved sommer-OL 1936
Olympiske håndboldspillere fra Tyskland
Olympiske medaljevindere i håndbold
Håndboldspillere ved sommer-OL 1936
Medaljevindere fra Tyskland ved sommer-OL 1936
Georg Dascher

Georg Dascher (født 27. juni 1911 i Groß-Zimmern, Hessen, død 25. november 1944 i Belgien) var en tysk håndboldspiller, som deltog i OL 1936.

Dascher spillede markhåndbold for Polizeisportverein Darmstadt, med hvilken han blev tysk mester i 1934.

Han var en del af det tyske håndboldlandshold, som deltog i OL 1936. Det var første gang, håndbold var på programmet ved et OL, og turneringen blev spillet på græs på 11-mandshold. Oprindeligt var ti hold tilmeldt, men , ,  og  meldte fra, så blot seks hold deltog. Disse blev delt op i to puljer, hvor Tyskland vandt sin pulje suverænt med en samlet målscore på 51-1 efter blandt andet en 29-1 sejr over . De to bedste fra hver pulje gik videre til en finalerunde, hvor alle spillede mod alle. Igen vandt Tyskland alle sine kampe, men dog i lidt tættere kampe. Således vandt de mod  med 10-6. Som vinder af alle kampe vandt tyskerne sikkert guld, mens Østrig fik sølv og  bronze. Dascher spillede to af kampene. Han opnåede i alt seks landskampe.

Dascher var politibetjent og tjente som løjtnant i Værnemagten under krigen. Han omkom på Vestfronten og er begravet på den tyske krigskirkegård i Lommel, Belgien.

Referencer

Eksterne henvisninger 

Officerer fra Tyskland
Militærfolk faldet i kamp
Personer fra Hessen
Håndboldspillere fra Tyskland
Olympiske mestre fra Tyskland
Deltagere for Tyskland ved sommer-OL 1936
Olympiske håndboldspillere fra Tyskland
Olympiske medaljevindere i håndbold
Håndboldspillere ved sommer-OL 1936
Medaljevindere fra Tyskland ved sommer-OL 1936
Kurt Dossin

Kurt Dossin (født 28. marts 1913 i Leipzig, Sachsen, død 26. april 2004 i Bad Kreuznach, Rheinland-Pfalz) var en tysk håndboldspiller, som deltog i OL 1936 i Berlin.

Dossin spillede for MTSA Leipzig, og han blev udtaget for det tyske håndboldlandshold til OL 1936, hvor han spillede to af kampene. Turneringen blev for første og eneste gang spillet på græs på 11-mandshold. Oprindeligt var ti hold tilmeldt, men , ,  og  meldte fra, så blot seks hold deltog. Disse blev delt op i to puljer, hvor Tyskland vandt sin pulje suverænt med en samlet målscore på 51-1 efter blandt andet en 29-1 sejr over . De to bedste fra hver pulje gik videre til en finalerunde, hvor alle spillede mod alle. Igen vandt Tyskland alle sine kampe, men dog i lidt tættere kampe. Således vandt de mod  med 10-6. Som vinder af alle kampe vandt tyskerne sikkert guld, mens Østrig fik sølv og  bronze.

Han var med til at blive tysk mester i markhåndbold for Leipzig 1937-1939, og efter anden verdenskrig flyttede han til Jever, hvor han spillede for klubben MTV Jever, som han også kom til at være træner for.

Referencer

Eksterne henvisninger 

Håndboldspillere fra Tyskland
Olympiske mestre fra Tyskland
Deltagere for Tyskland ved sommer-OL 1936
Olympiske håndboldspillere fra Tyskland
Olympiske medaljevindere i håndbold
Håndboldspillere ved sommer-OL 1936
Medaljevindere fra Tyskland ved sommer-OL 1936
Personer fra Leipzig
Fritz Fromm

Fritz Fromm (født 12. april 1913 i Hannover, Niedersachsen, død 13. oktober 2001) var en tysk håndboldspiller og atletikudøver samt håndboldtræner, som deltog i OL 1936 i Berlin.

Han blev udtaget for det tyske håndboldlandshold til OL 1936, hvor han spillede to af kampene. Turneringen blev for første og eneste gang spillet på græs på 11-mandshold. Oprindeligt var ti hold tilmeldt, men , ,  og  meldte fra, så blot seks hold deltog. Disse blev delt op i to puljer, hvor Tyskland vandt sin pulje suverænt med en samlet målscore på 51-1 efter blandt andet en 29-1 sejr over . De to bedste fra hver pulje gik videre til en finalerunde, hvor alle spillede mod alle. Igen vandt Tyskland alle sine kampe, men dog i lidt tættere kampe. Således vandt de mod  med 10-6. Som vinder af alle kampe vandt tyskerne sikkert guld, mens Østrig fik sølv og  bronze.

Fromm var også en dygtig atletikudøver og vandt således det tyske gymnasiemesterskab i længdespring og 4 × 100-meterløb i 1936. Efter verdenskrigen blev han landstræner for det tyske håndboldlandshold (1949-1955), der blev verdensmestre i markhåndbold i 1952 og 1955 samt sølvvindere ved det andet indendørs-VM i 1954. Senere arbejdede han i regionskontoret i Hannover i sports- og fritidsafdelingen. Hans hustru, Rotraud, spillede også markhåndbold og var med til at blive tysk mester i 1936 med SC Charlottenburg.

Referencer

Eksterne henvisninger 

Håndboldspillere fra Tyskland
Olympiske mestre fra Tyskland
Deltagere for Tyskland ved sommer-OL 1936
Olympiske håndboldspillere fra Tyskland
Olympiske medaljevindere i håndbold
Håndboldspillere ved sommer-OL 1936
Medaljevindere fra Tyskland ved sommer-OL 1936
Personer fra Hannover
Håndboldtrænere fra Tyskland
Hermann Hansen

Hermann Hannes Hansen (født 31. oktober 1912 i Frederiksstad, Slesvig-Holsten, død 28. juni 1944) var en tysk håndboldspiller, som deltog i OL 1936 i Berlin.

Hansen spillede for klubben SV Polizei i Hamborg, og han blev udtaget til det tyske håndboldlandshold, som deltog i OL 1936. Det var første gang, håndbold var på programmet ved et OL, og turneringen blev spillet på græs på 11-mandshold. Oprindeligt var ti hold tilmeldt, men , ,  og  meldte fra, så blot seks hold deltog. Disse blev delt op i to puljer, hvor Tyskland vandt sin pulje suverænt med en samlet målscore på 51-1 efter blandt andet en 29-1 sejr over . De to bedste fra hver pulje gik videre til en finalerunde, hvor alle spillede mod alle. Igen vandt Tyskland alle sine kampe, men dog i lidt tættere kampe. Således vandt de mod  med 10-6. Som vinder af alle kampe vandt tyskerne sikkert guld, mens Østrig fik sølv og  bronze. Han spillede to af kampene.

Hansen spillede i alt elleve landskampe i markhåndbold og var også med ved VM 1938. Han var med i anden verdenskrig i Luftwaffe og kom efter en mission i 1944 ikke tilbage.

Referencer

Litteratur 
 Bodo Harenberg (Red.): Die Stars des Sports von A-Z. Darmstadt 1970.

Eksterne henvisninger 

Håndboldspillere fra Tyskland
Olympiske mestre fra Tyskland
Olympiske håndboldspillere fra Tyskland
Olympiske medaljevindere i håndbold
Håndboldspillere ved sommer-OL 1936
Medaljevindere fra Tyskland ved sommer-OL 1936
Personer fra Nordfrisland
Kvinde på spring

Kvinde på spring (originaltitel I Don't Know How She Does It) er en amerikansk komediefilm med Sarah Jessica Parker og Pierce Brosnan i hovedrollerne.

Medvirkende 
 Sarah Jessica Parker
 Pierce Brosnan
 Greg Kinnear

Eksterne henvisninger 
 
 Trailer

Amerikanske film fra 2011
Komediefilm fra USA
Arthurs julegaveræs

Arthurs julegaveræs er en britisk/amerikansk 3D-computeranimeret film, som er produceret af Aardman Animations og Sony Pictures Animation.

Stemmer

Referencer

Eksterne kilder/henvisninger 
 
 Trailer 

Amerikanske film fra 2011
Britiske film fra 2011
Komediefilm fra USA
3-D-film
Julefilm fra USA
Julefilm fra Storbritannien
Engelsksprogede film
Anonymous (film)

Anonymous er en thriller med bl.a. Rhys Ifans og Vanessa Redgrave, instrueret af Roland Emmerich.

Handling 

I Elisabethansk England, er der mange politiske intriger mellem Tudors og Cecils om hvem der skal efterfølge dronning Elizabeth I (Vanessa Redgrave). Essex Rebellion er imod hende. Filmen følger inddragelse af Edward de Vere, 17. jarl af Oxford (Rhys Ifans), ikke blot den incestuøse elsker af dronning Elizabeth, men også den sande forfatter af værker af William Shakespeare (Rafe Spall).

Medvirkende 
 Rhys Ifans som Edward de Vere 
 David Thewlis som William Cecil 
 Jamie Campbell Bower som Unge Oxford 
 Joely Richardson som Prinsesse Elizabeth Tudor
 Xavier Samuel som Southhampton
 Vanessa Redgrave som Dronning Elizabeth I
 Rafe Spall som William Shakespeare
 Mark Rylance som Gloucester
 Edward Hogg som Robert Cecil

Noter

Eksterne henvisninger 
 
 Trailer 

Britiske film fra 2011
Thrillerfilm fra USA
Tyske film fra 2011
Thrillerfilm fra Storbritannien
Drive

Drive er en amerikansk action-drama-film fra 2011, instrueret af Nicolas Winding Refn og med bl.a. Ryan Gosling, Carey Mulligan, Bryan Cranston, Albert Brooks og Ron Perlman på rollelisten. Manuskriptet er skrevet af  Hossein Amini og er baseret på James Sallis' roman af samme navn.

Medvirkende 
 Ryan Gosling som The Driver
 Carey Mulligan som Irene
 Bryan Cranston som Shannon
 Albert Brooks som Bernie Rose
 Oscar Isaac som Standard Gabriel
 Christina Hendricks som Blanche
 Ron Perlman som Nino Paolozzi / Izzy
 Kaden Leos som Benicio
 Jeff Wolfe som Tan Suit
 James Biberi som Cook
 Russ Tamblyn som Doc
 Andy San Dimas som Dancer

Eksterne kilder/henvisninger 
 
 Trailer 

Amerikanske film fra 2011
Actionfilm fra USA
Robertprisen for årets amerikanske film
Dramafilm fra USA
Film baseret på bøger
Huden jeg bor i

Huden jeg bor i (La piel que habito) er et spansk film-drama, (2011), med bl.a. Antonio Banderas, instrueret af Pedro Almodóvar.

Medvirkende 
 Antonio Banderas

Eksterne henvisninger 
 Officiel webside
 
 Trailer 

Film fra 2011
Film fra Spanien
Film instrueret af Pedro Almodovar
PGA Tour

PGA Tour er arrangøren af de største professionelle golf tours i USA og Nordamerika, herunder PGA Tour, Champions Tour og Nationwide Tour. Organisationens hovedkvarter ligger i Ponte Vedra Beach, Florida, USA, en forstad til Jacksonville.

Den blev oprindeligt etableret af Professional Golfers' Association of America, idet organisationen blev udskilt som et selvstændigt selskab i 1968. Den antog navnet "PGA Tour" i 1975. PGA Tour-organisation driver 43 af de professionelle golfturneringer, som indgår i PGA Tour, herunder The Players Championship, som spilles på TPC at Sawgrass, FedEx Cup og Presidents Cup. Resten af turneringerne på PGA Tour arrangeres af forskellige andre organisationer.

Kilder / eksterne henvisninger 
 PGA Tour
 PGA of America
 Satellite Images of all PGA Tour golf courses

Golf
Etableret i 1968
Daniel Akaka

Daniel Kahikina Akaka (11. september 1924 i Honolulu - 6. april 2018) var en amerikansk politiker. Han var tidligere medlem af USAs senat og repræsenterer Hawaii og Det demokratiske parti fra 1990 til 2013. Han repræsenterede Hawaii i Repræsentanternes hus fra 1977 til 1990.

Han blev udpeget som senator af Hawaiis guvernør John Waihee som følge af forgængeren Spark Matsunagas dødsfald. 16. maj 1990 begyndte han sin karrierer i senatet, og i november samme år blev han valgt med 54% af stemmerne i et ekstraordinært valg.

Eksterne henvisninger 

Medlemmer af USA's kongres for det demokratiske parti
Medlemmer af Senatet i USA
Medlemmer af Repræsentanternes Hus i USA
Politikere fra USA
Personer fra Honolulu
Jerndorff

Jerndorff er en dansk kunstnerslægt, der føres tilbage til degn i Nørre Næraa Sogn Mads Lund, hvis børn kaldte sig Jerndorff efter deres moders første mand, degnen Peder Jerndorff i Nærå. Mads Lund var fader til skoleholder og kateket ved Holmens Kirke i København Peder Lund Jerndorff (1752-1821), hvis sønner var mægler i Nakskov Nikolai August Jerndorff (1804-1859), divisionskvartermester i Søetaten Andreas Jerndorff (1797-1853) — fader til skuespiller Peter William Jerndorff (1842-1926) — og maleren Just Ulrik Jerndorff (1806-1847), der blev oldenburgsk hofmaler og har gjort sig fortjent ved sin konservatorvirksomhed i Oldenburg; han var fader til xylograf Just Carl Poul William Jerndorff (1841-1887) og maler August Andreas Jerndorff (1846-1906), hvis børn var maler Povl Jerndorff (1885-1933) og Hedevig Jerndorff (1881-?), gift med lektor Hans Julius Høffding (1876-?), søn af filosoffen Harald Høffding. Povl Jerndorff blev gift 1. gang 15.5.1914 i Kbh. (b.v.) med maler Lisbet (Lissen) Ewald, født 30.11.1890 i Vordingborg, død 5.3.1957 i Kbh., d. af forfatter Carl E. (1856–1908) og Betty Ponsaing (1859–1943). Ægteskabet opløst. Gift 2. gang 1.2.1930 i Kbh. (b.v.) med Gudrun Elisabeth Margrethe Sommer Rasmussen, født 4.12.1901 i Kbh. (Jacobs), død 12.4.1979 på Frbg., d. af maskinmester Rasmus Frederik R. (1869–1918) og Karen Olivia Margrethe Rasmussen (1869–1956). Povl Jerndorff var fader til pianist og organist Klaus Jerndorff, født 16. sept. 1932, død 19. januar 2023 i Gentofte, gift med Birgitte Greve, født 9. august 1942. Sammen har de sønnen grafisk designer Michael Jerndorff, født 1. august 1969, gift med Anne-Mette Nortvig.

Kilder 
 Albert Fabritius, "Jerndorff", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 Theodor Hauch-Fausbøll: Slægthaandbogen, 1900, s. 468-470.
 Samme i Berlingske Tidende, 14. november 1933.
 Grafisk designer Michael Jerndorff

 
Slægter fra Danmark
Dalgasgade

Dalgasgade er en vej i centrum af Herning. Den er opkaldt efter Enrico Mylius Dalgas, der var vejingeniør og stod for en stor del af hedens tilplantning og var dermed en kendt person i byen.

Vejen kaldes undertiden for Wall Street pga. de mange banker, der har placeret sig i gaden. Heriblandt kan nævnes Vestjysk Bank, Sydbank, Danske Bank og Spar Nord Bank. Tidligere lå også hovedsædet for Bonusbanken her (nr. 30), indtil banken krakkede under finanskrisen i 2008.

Af markante bygninger kan nævnes Dalgashus, Finanscenter Herning, Queens Corner samt Truelsens villa (nr. 30).

Gader i Herning
Dalgashus

Dalgashus er et indkøbscenter beliggende i centrum af Herning. Bygningen indeholder parkeringskælder i fire etager, to etager til butikker og øverst tre etager med boliger. Selve butiksdelen er på ca. 6.000 m². Centret var fuldt udlejet fra starten, men siden er det gået tilbage for udlejningen og i dag står næsten alle lokaler tomme.

Bygningen er tegnet af Kobra Arkitekterne og opført af KPC BYG.

Centret er opkaldt efter Enrico Mylius Dalgas og vejen der giver adresse til bygningen, Dalgasgade.

Indkøbscentre i Danmark
Etableret i 2004
Bygninger, konstruktioner og anlæg i Herning
Royal Lytham & St Annes Golf Club

Royal Lytham & St Annes Golf Club er en golfklub og -bane i Lytham St Annes, Lancashire, England. Det er en af banerne, som på skift lægger græs til The Open Championship. Women's British Open er også blevet afviklet på banen fire gange.

Klubben blev grundlagt i 1886, og den første udgave af British Ladies Amateur Golf Championship i 1893 samt 100-årsjubilæet for samme turnering i 1993 blev spillet på Royal Lytham & St Annes.

Royal Lytham er en rigtig linksbane, anlagt i et kystområde men adskilt fra nutidens kystlinje af boliger, veje og en jernbane. Banen ligger imidlertid stadig så tæt på havet, at vinden ofte er en faktor. Der er 206 bunkers på banen, dvs. mere end 11 i gennemsnit pr. hul. Banen adskiller sig fra de andre Open-baner ved at den starter med et par 3-hul.

Banen 

Mesterskabsbanens hullængder (dvs. med teesteder placeret som ved 'mesterskaber').

Kilder / eksterne henvisninger 
 Royal Lytham & St Annes Golf Club

Golfklubber og -baner i England
Etableret i 1886
Sherrod Brown

Sherrod Campbell Brown (født 9. november 1952 i Mansfield) er en amerikansk politiker. Han er medlem af USAs senat og repræsenterer Ohio og Det demokratiske parti. Han kom ind i Senatet den 3. januar 2007, efter at have repræsenteret Ohios 13. kongresdistrikt i Repræsentanternes hus siden 1993.

Familie 
Brown er gift med Connie Schultz. Schultz vandt i 2005 Pulitzer-prisen for sine kommentarer i Cleveland-avis The Plain Dealer. Han har to børn fra et tidligere ægteskab.

Eksterne henvisninger 

Medlemmer af USA's kongres for det demokratiske parti
Medlemmer af Senatet i USA
Personer fra Ohio
Ejnar Krenchel

Ejnar Fogh Krenchel (19. juli 1891 i Aalborg – 1965) var en dansk overretssagfører.

Han var søn af kommunelærer, cand. phil. Carl Gustav Krenchel og hustru Elna Emilie Fogh, blev 1909 student fra Metropolitanskolen, 1915 cand. jur. fra Københavns Universitet. I årene 1916-1919 var han fuldmægtig hos forskellige sagførere, således hos overetssagførerne Staffeldt, Falbe-Hansen, V. Wulff, Kai Lassen, Chr. Heise, Viborg, og hos Søren Andersen. 1919 blev han overetssagfører og nedsatte sig i København.

I 1929 producerede og instruerede han Idrætsfilmen Internationale.

Under besættelsen var han en af de mest ihærdige kritikere af den danske modstandsbevægelse og han agiterede under hele besættelsen for samarbejdspolitikken. Fra 1943 intensiverede han sine retoriske angreb på modstandsbevægelsen i radioen, der helt var kontrolleret af værnemagten. Selv opfattede han sig som pacifist. Efter befrielsen blev Krenchel indsat i Fårhuslejren og i 1947 idømt 8 års fængsel og tab af sin bestalling for sin propagandavirksomhed, men blev løsladt 1949.

Han blev gift 1917 med Gerda Eegholm, datter af vinhandler Sophus Eegholm og hustru Vilhelmine Benthin, men ægteskabet blev senere opløst.

Litteratur 
 Henrik Lundtofte (red.): Samarbejde og sabotage. Seks mænd 1940-45, Esbjerg: Historisk samling for besættelsen 2006.

Kilder 
 H. Hjorth-Nielsen, Danske Sagførere under Loven af 26. Maj 1868, København: J. Jørgensen & Co. 1941.

Pacifister fra Danmark
Personer fra Aalborg
Advokater fra Danmark
Dømte i Danmark i retsopgøret efter 2. verdenskrig
Studenter fra Metropolitanskolen
Bjørn Erichsen (forlægger)

Bjørn Erichsen (29. december 1901 – 6. april 1972) var en dansk forlægger og nazisympatisør.

Han var søn af Christian Erichsen og overtog ledelsen af Chr. Erichsens Forlag, som faderen havde grundlagt. Erichsen var også pianist, meget musikinteresseret og arrangerede forskellige koncerter i København. Under besættelsen øjnede han en mulighed for at få en større rolle i det danske musikliv ved at støtte værnemagten. Derfor angav han tyskfjendtlige og antinazistiske danske musikere til værnemagten. Han havde tætte forbindelser til bl.a. Knud Nordentoft og H.C. Bryld.

Efter befrielsen blev han indsat i Fårhuslejren og 5. marts 1946 idømt 10 års fængsel for landsforræderi. En del af hans formue blev konfiskeret af staten.

Litteratur 
 Asger Liebst, Forræderi på første klasse, 2008.

Kilder 
 Hvem Hvad Hvor 1948
 Ditlev Tamm, Måske også en slags forræder, Dagbladet Information, 8. oktober 1998.

Dømte i Danmark i retsopgøret efter 2. verdenskrig
Forlæggere fra Danmark
Danskere i 1900-tallet
Pianister fra Danmark
Personer i Kraks Blå Bog (afdøde)
The Open Championship 1864

The Open Championship 1864 var en golfturnering afholdt af og i Prestwick Golf Club i Ayrshire, Skotland fredag den 16. september 1864. Turneringen var den femte udgave af The Open Championship, og den havde deltagelse af 10 spillere, seks professionelle og fire amatører. Mesterskabet blev afviklet som en slagspilsturnering over tre runder på Prestwick Golf Clubs 12-hullersbane.

Titlen blev vundet af Tom Morris, Sr., to slag foran Andrew Strath, og dermed sikrede han sig den tredje af i alt fire sejre i The Open Championship. Den forsvarende mester, Willie Park, Sr., endte på fjerdepladsen, og han blev dermed for første gang placeret uden for top 2 i mesterskabet.

For første gang i turneringens historie var der ud over The Challenge Belt også en pengepræmie til vinderen (£ 6) – tidligere havde der kun været pengepræmier til nr. 2-4.

Resultater

Kilder / eksterne henvisninger 
Opengolf.com – Previous Opens – Prestwick 1864
Opengolf.com – Prestwick – 1864
Antique Golf Clubs from Scotland – Open Championship – 1864: Prestwick

Noter 

1864
Sport i 1864
Majoratsforeningen

Majoratsforeningen er en dansk forening for besiddere af tidligere majorater (dvs. de største godsejere), oprettet 1930. Foreningen blev dannet i kølvandet på lensafløsningen for at værne de fællesinteresser, som var knyttet til de majoratsejendomme, som efter vedtagelsen af lensafløsningsloven af 4. oktober 1919 overgik til fri ejendom.

Selvom foreningen ikke var politisk fik den i 1930'erne via formanden Jørgen Sehested en nær tilknytning til Landbrugernes Sammenslutning og Bondepartiet, som den støttede økonomisk.

Foreningen eksisterer stadig og har adresse i København.

Formænd 

 1930-1933 Jørgen Sehested
 ? Erik Bernstorff-Gyldensteen
 1964-1974 Kai Benedict Ahlefeldt-Laurvig
 1974-? Jens Wedell-Neergaard

Udgivelser 
 Therkel Mathiassen (red.), Herregaardene og Samfundet, 1943.

Kilder 
 Landbrugsårbogen

Foreninger fra Danmark
Etableret i 1930
Landbrugsorganisationer